Bruselj, 6.1.2005

KOM(2004) 853 končno

2002/0061 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju direktive Evropskega parlamenta in Sveta v zvezi s priznavanjem strokovnih kvalifikacij

2002/0061 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251 (2) Pogodbe ESo

skupnem stališču Sveta o sprejetju direktive Evropskega parlamenta in Sveta v zvezi s priznavanjem strokovnih kvalifikacij

1 - OZADJE

+++++ TABLE +++++

2 - PREDMET PREDLOGA KOMISIJE

Priprava prečiščenih besedil obstoječih direktiv, olajšave ponudb storitev, poenostavitev obstoječih predpisov in povečanje obsega informiranja in svetovanja državljanom.

3 - PRIPOMBE K SKUPNEMU STALIŠČU

3.1 SPLOšNE PRIPOMBE

Komisija je lahko podprla politični sporazum Sveta z dne 18. maja 2004, ki v glavnem ohranja predlog Komisije tak, kot je bil spremenjen z spremenjenim predlogom. Ta politični sporazum je bil ponovno povzet v skupnem stališču, sprejetem dne 23.12.2004.

Spremembe, ki jih prinaša skupno stališče zadevajo zlasti ponudbe storitev, formalno reorganizacijo ravni strokovne kvalifikacije, podrejene splošnemu režimu, ter ponovno uvedbo nekaterih določil pravnega reda Evropske skupnosti, ki jih predlog Komisije ne povzema.

3.2 Spremembe Parlamenta, upoštevane v skupnem stališču

3.2.1 Spremembe, vključene v spremenjeni predlog in v skupno stališče

Uvodna izjava (36) – sprememba 31 : izključitev dejavnosti, ki dopuščajo, četudi le občasno, direktno in specifično udeležbo državnih organov oblasti, s področja uporabe direktive. Navedba, po kateri direktiva ne škodi uporabi členov 39(4), in 45 Pogodbe ES, se črta, pod pogojem, da ta uvodna izjava v nobenem primeru ne more vplivati na pogoje uporabe Pogodbe ES, kot jih je definiralo Sodišče. Iz tega sledi, da v kolikor država članica na osnovi člena 39(4) Pogodbe ES svojim državljanom ne omogoči dostopa do dejavnosti delovanja državne uprave, ostaja ta direktiva v uporabi.

Uvodna izjava (37), člena 2 in 5 – sprememba 5 : izključitev poklica sodni računovodski revizor s področja uporabe naslova II predloga direktive, ki se nanaša na ponudbo storitev. Skupno stališče se v uvodni izjavi (37) izrecno sklicuje na poklic sodni računovodski revizor in določa, na bolj splošen način, da direktiva ne predvideva uporabe specifičnih določil zakonodaje Skupnosti v direktni povezavi s priznavanjem strokovnih kvalifikacij.

Člen 4 – Spremembe 39, 141 in 189 : podreditev priseljenega strokovnjaka istim pogojem izvrševanja poklica, kot veljajo za državljane države članice, ki ga je sprejela.

Členi 5, 6 in 7 – sprememba 87: skupno stališče se približuje obstoječemu režimu v pogledu ponudbe storitev zdravnikov, v glavnem v smislu spremembe 87.

Člen 9 – sprememba 53 : obveznosti ponudnika storitev, da prejemniku storitve preda dokazilo, da je zavarovan proti tveganju strokovne odgovornosti. Nasprotno pa so se obveznosti prejemnika storitve o informiranju zmanjšale, kar se ujema s povečanjem nadzora, ki ga država članica gostiteljica izvaja neposredno nad ponudnikom storitev.

Člen 11 – spremembe 192, 193, 216 in 217 : besedilo spremenjenega predloga je bilo v večji meri povzeto pri definiciji ravni kvalifikacije. Skupno stališče v členu 11(4)(b) določa, da se posebna poklicna strukturalna usposabljanja, ki so povzeta v prilogi II, nanašajo le na primere, ko je poklic zakonsko urejen v zadevni državi članici, kar korektno odraža pravni red Skupnosti. Ostale razlike so popolnoma redakcijske: prenos pete ravni v členu 13(3) ter definicija poklicnega usposabljanja, ki je zakonsko urejeno v členu 3(1)(d).

Člen 15 in uvodna izjava (13) – spremembe 12, 68, 70 in 185 : skupno stališče v glavnem povzame spremenjeni predlog, z navedbo, da člen 15 ne zadeva pristojnosti držav članic na področju zakonske ureditve poklicev in organizacije sistemov izobraževanja ter poklicnega usposabljanja. Končno skupno stališče povzame spremenjeni predlog, kar zadeva reprezentativnost poklicnih združenj in organizacij, ki so usposobljene za predložitev skupnih platform (skupno stališče se sklicuje na reprezentativnost tako na nacionalnem kot evropskem nivoju).

Člena 17 in 18 – sprememba 207 : skupno stališče je za krajši seznam dejavnosti vključilo spremembo, ki je imela za cilj, da ukine skupno poklicno dobo, ter na to mesto postavi avtomatsko priznanje pet do šest let.

Člen 22 - spremembe 81, 86, 94, 101, 159 in 160 : za vse poklice, za katere je poklicno usposabljanje koordinirano, je dovoljeno usposabljanje v delnem času, brez izjem, ter na osnovi preproste in enotne formule. Za te iste poklice se priznava permanentna vloga usposabljanja. Povzeta je vsebina spremenjenega predloga o teh dveh točkah.

Členi 21, 24, 31, 34, 38, 40, 44, 46 in 47 - spremembe 80, 88, 90, 93, 95, 97, 154 in 161: besedilo spremenjenega predloga je bilo povzeto in seznami znanj in pristojnosti za poklice pod pogoji koordiniranega poklicnega usposabljanja so preneseni iz prilog v glavni del direktive, brez spremembe vsebine.

Člen 42 in 45 – spremembi 96 in 162 : spremenjeni predlog je bil povzet in seznami poklicne dejavnosti lekarnarjev in babic so preneseni iz prilog v glavni del direktive, brez spremembe vsebine.

Člen 50 – spremembe 8, 62 in 63 : skupno stališče posega preko spremenjenega predloga do te mere, da državi članici gostiteljici omogoči izvedbo postopkov določenih preverjanj pri izvorni državi članici v primeru franšiznega izobraževanja, da se preprečijo morebitne goljufije. Iz tega izhaja, da skupno stališče priznava, da nazive izobrazbe, pridobljene s franšiznim izobraževanjem, v principu pokriva direktiva.

Člen 56 - spremembe 32, 89 in 110 : skupno stališče povzema pristop spremenjenega predloga in poudarja pomen izmenjave informacij med pristojnimi organi oblasti, zlasti v primeru težkih in specifičnih dogodkov, katerih posledica je iskanje poklicnih dejavnosti. To določilo se nahaja v naslovu, ki govori o upravnem sodelovanju, zaradi česar je uporabno v okviru ustvarjanja in ponujanja storitev.

Uvodna izjava (28) – sprememba 26 : spremenjeni predlog povzema sprememba 26 v zvezi s preglednostjo mreže kontaktnih točk in pojasni vlogo kontaktnih točk. To je povzelo skupno stališče, ki sicer natančno navaja, da oznaka edine kontaktne točke ne pomeni, da bi države članice ne mogle namestiti več tipalk.

Izjava Komisije o ustanovitvi in delovanju Skupine strokovnjakov – sprememba 181 : Komisija se s svojo izjavo, priloženo k skupnemu stališču (spodaj), obvezuje, da bo ustanovila skupino strokovnjakov, ter natančno določa vlogo poklicnih združenj v okviru metode fleksibilne konzultacije.

3.2.2 Spremembe, ki so vključene v spremenjeni predlog, toda niso povzete v skupnem stališču

Člen 2 – sprememba 34 : skupno stališče ne precizira, da priznavanje diplome tretjih držav s strani prve države članice po nacionalnih predpisih prejemniku tega priznanja ne omogoča opravljanja svojega poklica v neki drugi državi članici; vendar je to sprejemljivo v taki meri, ko ta nezmožnost jasno izhaja iz člena 3(3) predloga Direktive.

Člena 4 in 52 – spremembi 112 in 139 : skupno stališče je za državo članico gostiteljico odpravilo sklicevanje na možnost izbire poklicnega naslova z ustrezno omembo v primeru delnega dostopa do poklica. To je posledica ukinitve člena 4(3), ki navaja delni pristop do poklica, kot je definiran na ozemlju države članice gostiteljice. To je za Komisijo sprejemljivo do te mere, ko tolmačenje zakonov priseljencu v tem pogledu ponudi primerna zagotovila (Odlok „Säger “ od 25.7.91 – Primer C-76/90).

Uvodna izjava (7b) spremenjenega predloga – spremembi 9 in 58 : skupno stališče ne povzema uvodne izjave (7b) spremenjenega predloga, z razlago, da se priseljeni strokovnjak ne more sklicevati na priznavanje svojih poklicnih kvalifikacij v državi članici gostiteljici, da bi v svoji izvorni državi pridobil drugačne pravice od pravic, ki izhajajo iz poklicnih kvalifikacij, pridobljenih v tej državi, medtem ko ni pridobil dodatnih kvalifikacij v državi gostiteljici. Vendar pa se je za to prakso vedno menilo, da jo prepovedujejo direktive, ki se nanašajo na priznavanje kvalifikacij (to se nanaša zlasti na odgovor Komisije na pisno vprašanje št. 512/03 g. Zappalà).

Člen 14 – sprememba 151 : skupno stališče ne povzema spremenjenega predloga pri določanju postopka razveljavitve pri izbiri priseljenca med stažem prilagajanja in preskusom usposobljenosti. Nasprotno, skupno stališče (ponovno) uvaja avtomatsko razveljavitev izbire priseljenca v določenih primerih. To je za Komisijo sprejemljivo pod pogojem, če iz tega ne izhaja nazadovanje v odnosu na pravni red Skupnosti.

Člen 21(1) – spremembi 152 in 153 : ta sprememba, ki jo uvaja spremenjeni predlog, je imela za cilj prečiščenje besedila, toda ni vsebovala nobene bistvene spremembe v načelu avtomatskega priznanja, navedenega v členu 21.

Člen 56 – spremembe 52, 116 in 117 : skupno stališče ne povzema izraza „pristojne oblasti“, ki v spremenjenem predlogu nadomesti izraz „pristojni organi oblasti“. Še vedno drži, da imenovanje organov oblasti/instanc, odgovornih za priznavanje poklicnih kvalifikacij izhaja iz notranje organizacije vsake države članice in torej ne izključuje imenovanja organov, ki niso administracije.

Uvodna izjava (32) – sprememba 29 : spremenjeni predlog natančno navaja, da upravne pomanjkljivosti, ki gredo na račun države članice, ne morejo opravičiti zamude pri prestavitvi direktive. Čeprav ta uvodna izjava ni navedena v skupnem stališču, gre za načelo, ki ga postavlja Sodišče, ki se dejansko uporablja.

3.2.3 Točke razhajanj med spremenjenim predlogom in skupnim stališčem

Uvodna izjava (5) in člen 5 – spremembi 4 in 45 : spremembi 4 in 45 sta imela za cilj ukinitev sklicevanja na domnevo šestih tednov za določanje ponudbe storitev ustanove. Skupno stališče je povzelo spremembe Parlamenta in je ukinilo sklicevanje na domnevo, osnovano na začasnem kriteriju šestih tednov.

Člen 6 in uvodna izjava (8) – spremembe 5, 141, 143 in 189 : skupno stališče gre v smislu sprememb 5, 141 in 189, ker državam članicam daje možnost, da zahtevajo pro forma registracijo vseh poklicev, ki jih ureja zakonodaja, da se olajša uporaba disciplinarnih predpisov, veljavnih na njihovem ozemlju, kot so sicer navedeni v uvodni izjavi (8) in v členu 5(3). To je sprejemljivo pod pogojem, ko skupno stališče natančno navede, da mora pristojni organ oblasti države članice gostiteljice v ta namen dostaviti poklicni organizaciji kopijo izjave ponudnika storitev ter se na ta način izogniti vsakega dodatnega upravnega stroška na račun ponudnika.

Člena 7 in 8 in uvodna izjava (7) – spremembe 5, 6, 50, 136, 145 in 146 : skupno stališče sledi želji Evropskega parlamenta in zagotavlja razpoložljivost informacij za državo članico gostiteljico, ter od sedaj za vse zakonsko urejene poklice, predvideva, v soglasju z spremembo 5, da mora ponudnik storitev poslati izjavo neposredno pristojnemu organu oblasti države članice gostiteljice. Tej prvi izjavi mora biti priloženo določeno število dokumentov, vsako leto pa jo je potrebno v poenostavljeni obliki obnoviti (samo dokazilo o poklicnem zavarovanju mora prav tako biti letno obnovljeno). Upravno sodelovanje, predvideno v členu 8, se po skupnem stališču omejuje na to, da državi članici gostiteljici omogoči preverjanje, ali so informacije, s katerimi razpolaga, točne. Predhodna izjava, predvidena v členu 7(1) in (2) skupnega stališča, nima odložilnega učinka na ponudbo storitev, kar je v glavnem prav tako v duhu sprememb 146 in 50.

Spremembi 6 in 136 sta imela za cilj uvedbo reference za dokazilo poklicnih kvalifikacij/pristojnosti ponudnika storitev. Skupno stališče v smislu sprememb v členu 7(4) predvideva možnost, da država članica gostiteljica izvrši nadzor ex ante poklicnih kvalifikacij ponudnika storitev, toda to izključno le pri poklicih, ki so vključeni v javno zdravje ali varnost, ter niso deležni koordinacije minimalnih pogojev izobrazbe, in kolikor je ta nadzor načrtovan s ciljem, da se preprečijo težje škode za zdravje ali javno varnost prejemnika storitev zaradi manjkajočih poklicnih kvalifikacij.

Možnost države članice gostiteljice, da izvaja nadzor nad storitvami, izvršenimi na njenem ozemlju, je za Komisijo sprejemljiva pod pogojem, ko je v uvodni izjavi (kot tudi v izjavi Komisije v zapisniku Sveta, ki se nanaša na prilogo) predvideno vnovično periodično preverjanje potrebe po takem nadzoru v luči napredka, izvedenega na področju upravnega sodelovanja.

Člen 21 – spremembi 75 in 77 : skupno stališče v členu 21(7) za naslov izobrazbe arhitekt uvaja obvestilo Komisiji in ostalim državam članicam. V priloženi izjavi se v primeru dvomov, ali neki naslov arhitekta upošteva pogoje izobrazbe člena 46 direktive, Komisija obvezuje, da ga bo predstavila Skupini strokovnjakov, ki jo mora ustanoviti zato, da bo pridobila potrebno strokovno mnenje za umik njene objave, če bo tak slučaj. Ta rešitev je sprejemljiva pod pogojem, ko se približa garancijam konstantne zakonodaje kar zadeva objavo izobrazbenih naslovov za poklice, za katere veljajo minimalni pogoji koordinirane izobrazbe.

Členi 21, 26, 35 in 37 in uvodna izjava (17) – spremembe 16, 134, 135, 156, 158 in 179, kot tudi spremembe 127, 132, 133, 178rev/2, in 215 : skupno stališče posveča uvodni izjavi (17), kot tudi členih 21(1) in 26, načelo avtomatskega priznavanja za zdravniške in zobozdravstvene specializacije, skupne v 2/5 držav članic. Kot posledica tega člen 35 povzema minimalne obstoječe koordinirane pogoje izobraževanja za praktikante specialiste zobozdravnike, in zakonodaja Skupnosti, navedena v členu 37, je usklajena. Priloge, ki se na to nanašajo, so spremenjene le, v kolikor povzemajo obstoječo zakonodajo, kot je bila posodobljena potem, ko je Komisija sprejela predlog. Ta pristop je sprejemljiv, ker je avtomatsko priznavanje razširjeno z ohranjanjem poenostavitve sistema.

Člen 21 - spremembe 18, 104, 162 in 163 : skupno stališče v členu 21(4) ponovno uvaja razveljavitev avtomatskega priznavanja naslovov lekarnar v primerih ustanavljanja novih lekarn. Komisija lahko sprejme to določilo pod pogojem, če to obstaja v obstoječi zakonodaji.

Člen 53 – sprememba 114 : skupno stališče se z ukinjanjem referenc spremenjenega predloga pri vlogi držav članic na področju znanja jezikov, ter z izrecno izključitvijo sistematičnega preizkusa tega znanja, pridružuje stališču Parlamenta. Komisija lahko to sprejme, v kolikor bo to določilo na vsak način moralo biti interpretirano v luči tolmačenja zakonov.

Člen 55 – sprememba 115 : skupno stališče povzema obstoječo zakonodajo in za poklice zdravnik in stomatolog omejuje obvezo držav članic, da od priseljencev ne zahteva staža, niti poklicnih izkušenj za njihovo konvencijo pri zdravstvenem zavarovanju. Komisija lahko sprejme ta pristop pod pogojem, da zadevno določilo povzame veljavno zakonodajo.

3.3 Nova določila

3.3.1 Določila, ki niso predmet sprememb in niso bila ponovno napisana v skupnem stališču, ali določila, ki tvorijo podaljšanje že predvidenih določil v prvotnem predlogu

Člen 10: skupno stališče jasno formulira predlog Komisije v primerih dodatne uporabe splošnega režima priznavanja z naštevanjem specifičnih zadevnih situacij, za katere se trenutno uporabljajo ali predpisi ad hoc ali določila Pogodbe ES ali splošni sistem priznavanja. Ta podrobnost ne vsebuje nobene bistvene modifikacije.

Člen 15 : skupno stališče natančno določa pojem skupne platforme, kot tudi način ugotavljanja bistvenih sprememb, ki jih je potrebno izravnati, ter povečuje zmožnost predstavitve skupnih platform državam članicam. Te podrobnosti so v skladu z duhom predloga direktive, ki je s tem določilom hotela uvesti še več avtomatizma v postopek priznavanja, ko platforma ponudi garancijo, da je prosilec, ki zadovoljuje tako določene kriterije, že odpravil bistvene spremembe, ki lahko obstajajo med njegovo usposobljenostjo in usposobljenostjo, ki je zahtevana v državi članici gostiteljici. Skupno stališče sicer dopolnjuje novi člen 15(6), ki Komisijo poziva, da Evropskemu parlamentu in Svetu predloži poročilo o delovanju tega določila, ter, če je potrebno, predloge sprememb k temu členu.

Členi 20, 25 in 26 : skupno stališče vključuje še več pooblastil pristojnosti, navedenih v členih 20, 25(5) in drugi pododstavek člena 26, sprememba Prilog IV in V, točka 5.1.4.

Člen 51 : skupno stališče v členu 51(2) ponovno uvaja v dovoljeni odlog štirih mesecev za državo članico gostiteljico za priznanje v okviru poklicev, ki ne uživajo pogojev koordiniranega usposabljanja.

3.3.2 Pomembna nova določila

Člen 3 : skupno stališče povzema pravni red Skupnosti s ponovno uvedbo določenega števila definicij iz obstoječih direktiv v člen 3(1) in (2). Sicer pa je definicija „zakonsko urejena izobrazba“ prenesena iz člena 11 v člen 3(1).

Člena 11 in 13 : ker je Komisija predlagala, naj imata Prilogi II in III (ki odgovarjata sedanjima prilogama C in D Direktive 92/51/EGS) indikativen značaj, skupno stališče uvaja vzporedno s pravnim redom Skupnosti v členu 11(4)(b) in v tretjem pododstavku člena 13(2) postopek odbora v skladu z odlokom 1999/468/ES Sveta. Komisija meni, da morajo spremembe prilog do sprejema direktive slediti specifičnim postopkom, ki so sedaj v veljavi.

Člen 14 : skupno stališče v členu 14(3) ponovno uvaja nekatere elemente pravnega reda Skupnosti (avtomatska razveljavitev pri izbiri priseljenca za poklice, za katere je potrebno natančno poznavanje nacionalne zakonodaje, in katerih pomemben vidik je svetovanje in/ali pravna pomoč ; poseben režim avtomatske razveljavitve za dejavnosti, ki jih pokriva Direktiva 1999/42/ES), kot tudi možnost avtomatske razveljavitve pri izbiri priseljenca v primerih, za katere trenutno ne velja splošni sistem priznavanja, in, za katere bo v smislu člena 10 spremenjenega predloga v bodoče veljal splošni režim.

Členi 23, 33, 37, 39, 43 in 49: skupno stališče uvaja določila Pristopne pogodbe Cipra, Estonije, Madžarske, Latvije, Litve, Malte, Poljske, Češke republike, Slovaške in Slovenije, ki se nanašajo na zakonodajo Skupnosti.

Člena 33 in 43 : Poljska je sprejela nacionalno zakonodajo, ki bolničarjem, odgovornim za splošno nego, ter babicam, katerih izobrazba ne odgovarja minimalnim pogojem strokovnega usposabljanja, omogoča, da povišajo svojo raven na osnovi dopolnilnega poklicnega usposabljanja. Skupno stališče vključuje razveljavitvena določila in postavlja na to mesto pravni red Skupnosti, da bi zagotovila avtomatsko priznavanje strokovnjakov, ki so opravili omenjene dopolnilno poklicno usposabljanje.

Člen 45 : skupno stališče v členu 45(4) ponovno uvaja razveljavitev, od katere ima trenutno korist Luksemburg pri priznavanju poklicnih izkušenj, pridobljenih v neki drugi državi članici, zaradi podelitve državne lekarniške koncesije, odprte za javnost.

Člen 59 : skupno stališče v členu 59(2) predvideva, da bo Komisija vsakih pet let sestavila poročilo o izvajanju direktive.

4 - ZAKLJUČKI

Komisija ocenjuje, da besedilo skupnega stališča v celoti povzema ključne elemente iz njenega prvotnega predloga in iz sprememb Evropskega parlamenta, kot so povzeti v njenem spremenjenem predlogu. Ko gre za storitve, je Komisija sprejela načelo nadzora države članice gostiteljice, čeprav obžaluje, da skupno stališče še bolj ne omili pogojev, ki jih mora izpolniti ponudnik storitev. Komisija meni, da v sedanjem stanju upravnega sodelovanja med državami članicami besedilo skupnega stališča ustvarja sprejemljivo ravnotežje med omogočanjem storitev in preverjanjem izvršenih storitev s strani države članice gostiteljice na njenem ozemlju. Zaradi tega Komisija podpira skupno stališče, ki ga je sprejel Svet s kvalificirano večino. Priloga Izjava Komisije o prostem pretoku storitev

Komisija meni, da se bo potreba po razpolaganju s posebnimi merili za pretok storitev s strani usposobljenega strokovnega osebja, vključno z uradnim obvestilom o izjavi, naslovljenim na državo članico, v kateri mora biti storitev opravljena, na podlagi odločitve Sveta, redno pregledovala glede na napredek, dosežen pri vzpostavitvi okvira Skupnosti za upravno sodelovanje med državami članicami. Poleg tega ta sporazum ne sme ovirati nadaljnjih prizadevanj za uresničitev znatnega potenciala notranjega trga storitev z namenom povečanja konkurenčnosti EU.

Izjava Komisije o ustanovitvi in delovanju skupine strokovnjakov, zlasti na podlagi člena 58, člena 15 in člena 21(7)

Komisija namerava ustanoviti skupino strokovnjakov, katere vloga bo posredovanje podatkov in nasvetov o vseh vprašanjih glede izvajanja Direktive Komisiji. Predvidena je predvsem možnost razpravljanja skupine o vprašanjih, ki jih je Komisija preučila glede izvajanja pooblastil, ki ji jih dodeli zakonodajalec Skupnosti, pred predložitvijo kateregakoli predloga ukrepa odboru, ustanovljenemu z Direktivo.

Skupino strokovnjakov bi morali sestavljati člani pristojnih organov držav članic, ki jih imenuje Komisija, brez poseganja v možnost, da strokovnjake, kadar je to primerno, spremljajo drugi udeleženci s posebnim znanjem o določenih vprašanjih dnevnega reda.

Skupina strokovnjakov bi morala predstavljati okvir prilagodljive in sodobne metode posvetovanja z evropskimi organizacijami, ki zastopajo poklicna združenja in izobraževalne zavode, zlasti za poklice, ki jih zadeva minimalna koordinacija usposabljanja, ki vodi do avtomatičnega priznavanja nazivov. V primeru, da so zainteresirane stranke na dnevni red sestanka uvrstile pobude za ukrepe, se lahko zastopnike teh strank pozove, da predstavijo te pobude in odgovorijo na vprašanja članov skupine.

Posvetovanje s skupino strokovnjakov se opravi tudi glede skupnih izhodišč, predloženih Komisiji v skladu s členom 15(2) Direktive z namenom pridobitve mnenj strokovnjakov držav članic, ki ne urejajo poklicev, obravnavanih v teh izhodiščih.

Komisija bo v primeru resnih dvomov države članice, ali dokazilo o formalni izobrazbi za arhitekta, objavljeno v skladu s členom 21(7) Direktive, izpolnjuje merila iz člena 46 Direktive, predložila vprašanje skupini strokovnjakov. Le-ta bo Komisiji posredovala strokovna mnenja, ki so potrebna za umik dokazila o formalni izobrazbi za arhitekta, kadar je to potrebno.